**Notat om nybyggeri på VG**

**1 UBST/UVM’s løsningsforslag**

UBST har til UVM afleveret en rev. udg. af de tre løsninger på luftkvalitets- og skimmelproblemerne.

* Studiecenter med uv-lokaler og kælder renoveres for 6,3mio.
* Renovering af den ældste og største del af VG. Beløbet til denne renovering er i forløbet hævet to gange, 23>34>40,6mio. Den sidste forhøjelse skyldes tilskud til opgradering af naturfag og flytning af skillevægge.
* Nedrivning af den ældste del af skolen og nyt erstatningsbyggeri. 4.700m2 á 9.500kr + div. udg. = 57mio.

**2 Afgørelse fra UVM vedr løsning**

Studiecenter mv. renoveres for 6,3mio sommerferien 2011. UBST står for arbejdet.

UVM vil ikke betale for et fuldt nybyggeri til 57mio., men UVM giver os renoveringssummen 40,6mio - til enten at renovere eller nybygge for. (Mundtlig UVM-tilbagemelding.)

UBST vil gerne stå for enten renovering eller nybyggeri, da de som bygningsbestyrere har fået AT-påbudene. UVM har endnu ikke afgjort, om UBST skal stå for dette, eller om løsningen bliver, at VG får et købstilbud, hvor summen 40,6mio indgår i modregning, så VG får x mio (18??) for at købe bygningerne.

**3 Handlingsplan**

VG’s task force møde 13.12. med UBST, der redegjorde for forløbet i et nybyggeri. UBST vil uanset UVM’s afgørelse gerne bistå med et nybyggeri. UBST sender os byggeprogram for Tornbjerg G.

Hvis bestyrelsen bakker et nybyggeri op d. 14. dec., går ledelsen i gang med at udarbejde oversigt over det kommende forløb.

Ledelsen udarbejder intern plan for inddragelse af lærerne i processen. Det er vigtigt, at lærerne – tidligt af hensyn til økonomistyringen - gør sig tanker om deres ønsker, f.eks. via inspirationsture til nyrenoverede og/eller nybyggede gymnasier. Der nedsættes en brugergruppe: fx en lærer fra de kulturbærende fag, en sproglærer, en-to fra de kreative fag, to fra de naturvidenskabelige fag. Brugergruppen indkaldes til møder med ledelsen. Brugergruppen skal indsamle fagkoordinatorernes skriftlige ønsker vedr. lokaler osv. > ledelsen > byggerådgiver.

Ledelsen og bestyrelsen afventer UVM’s købstilbud, herunder om UBST/UVM står for byggeriet eller UBST?/VG.

17. januar kan bestyrelsen (forhåbentligt) tage stilling til købstilbud UVM.

Ledelsen indhenter lånetilbud fra de tre realkreditinstitutter. Task force tager stilling til konkret størrelse på lånebeløb, låneformer og i hvilket omfang VG skal bruge sine likvide midler.

Projektet beskrives. Lærerne inddrages i processen i den tidlige fase.

Målet er at udbyde projektet i omvendt licitation vinter/tidligt forår, så nedrivning og nybyggeri kan startes i sommerferien, og de nye bygninger kan stå færdige ved skolestart august 2012.

**4 Økonomi**

Det er en forudsætning for nybyggeriet, at VG fortsat kan have en fornuftig driftsøkonomi. Finansieringen af byggeriet og driften af både gamle bygninger (herunder Køng-hal) og nye bygninger skal ’hvile i sig selv’, dvs må ikke gribe ind i den anden del af skolens økonomi, driften af undervisningen osv. Eller sagt med andre ord: vi får to poser penge fra staten: én til undervisningen, én til bygningerne, og disse poser skal holdes adskilte.

Ledelsen laver grove budgetoverslag for de næste op til 10 år. Beregner forskellige scenarier herunder worst case scenarie.

**3 Tentativ tidsplan for nybyggeri**

Dec10-jan11 Forberedelse. Brugergruppen nedsættes og starter sit arbejde.

Jan Inspirationsture til andre gymnasier.

Jan Ledelsen udarbejder oversigt over lokalebehov sammen med brugergruppen.

VG’s lokalebehov herunder fagligt-pædagogiske visioner forelægges byggerådgiver.

Primo feb Byggerådgiver og VG laver udbudsmateriale

Feb Udbud og licitation

Mar-apr Kontrakt med vinder af licitation

Apr-maj-jun Godkendelse, byggetilladelse

Primo juli Nedrivning. (Evt. opstilling af pavilloner)

Ultimo juli Byggestart

Juli11-juli12 Byggeperiode

Primo aug12 Indflytning. (Evt. nedrivning af gl. sprog- og nat.fløje)

13.12.10 / OT