**Besparelseskatalog for Vestfyns Gymnasium i den kommende periode 2011-2014**

**Baggrund:**

Nedskæringer annonceret over de næste 4 år i august. For 2011 skal VG spare kr 775.000 i forhold til 2010. I 2012 kr 550.000, 2013 742.000 kr og i 2014 skal vi spare 1.4 mill i forhold til 2010 med samme elevtal – og det gælder også tiden fremover.

Af skolens samlede driftsudgifter dækker personaleomkostningerne ca.83%.

I budgettet for 2011 er der fundet de 775.000 kr (under forudsætning af 0-overenskomst pr 1. april 2011), så vi har et balanceret budget. Dvs , at vi umiddelbart har mulighed for samme budgetlægningsstrategi for de kommende 2-3 år.

MEN for 2014 skal vi finde ekstra ¾ mill i forhold til 2013, og det kræver forberedelse allerede i forbindelse med arbejdstidsaftale mv. i 2013.

Herunder følger et antal emner, som vi kan prioritere ud fra for at trimme VG’s økonomi til at modstå nedskæringerne:

**Indtægtssiden:** ved en øget klassekvotient kan der pr elev pr år hentes ca 85.000 kr. Men det forudsætter, at der ER et øget antal elever, der søger VG. 1 elev pr klasse i 1.g vil give 187.000 kr i ekstra indtægt for ½ år. Fuldt indfaset alt andet lige ca.1,3 mill

Men elevtallet er på prognoseniveauet tværtimod for nedadgående efter 2012.

Pt er der 28 i alle 1.g klasserne, så i længden skal skolen altså også have større lokaler, der kan rumme et større elevtal. Vi bruger ikke indtægtssiden som strategi pt. – men vi glæder os hvis det kommer.

**Udgiftssiden:** Nogle tiltag følger skoleår (arbejdstid og ansættelser), så de skal planlægges over flere kalenderår. Andre kan tages årligt i forbindelse med budgetlægningen.

* Hvis vi holder op med 3. idrætslærer på idrætsholdene, vil det fuldt indfaset på alle 3 årgange spare skolen for ca. 490.000 kr.
* Generelt 1 minut sparet på honorering pr lektion, der pt. betales med 2 løntimer, giver ca. 100.000 kr. i besparelse pr år.
  1. F.eks.: Lærernes pædagogisk administrative opgaver: f.eks. 2 min pr lektion, 190.000 kr.
  2. Lærernes forberedelsestid: f.eks. 3 min pr lektion: = 300.000 kr.
* Undervisningsmidler: Pt. afsættes der 925.000 kr. pr. år – f,eks, 200-300.000 kr besparelse.
* Flere elever i klasserne – Dvs. i realiteten skal der dannes 5 klasser af 170 elever i stedet for 6. Dvs. klassekvotient fra 28-29 i klasserne til 34. Det giver en besparelse på ca.1 mill.kr årligt.
* Tid til øvrige opgaver: pt ca 15.000 t (4,5 mill kr.)

( heraf 4500 til eksamen og årsprøver (1,3 mill), ca, 2500 til efteruddannelse (750.000), 1400 teamtimer (420.000).)

* Grønthøstermetoden på diverse konti: Ingen interaktive tavler/ ikke nye computere – ingen nye møbler, ingen maling. Men personaleomkostninger er nødt til også at indgå, hvis det skal batte noget.
* En blandet studieretning koster ca. 90.000 kr. årligt
* Byggeriet?? Bæredygtighed, sparede m2, sparet vedligehold de nærmeste antal år….. Forøget indtægt til VG fra bygningstaxameter på ca 3,2 mill. kr.
* Hvis den kollektive overenskomst afskaffer aldersreduktionen, vil det pt. spare VG for 460.000 årligt

OT/CI 8. december 2010